Folketing
2006-04-25

Men det er jo et princip, man bruger, og der er oven i købet også afsat en pulje ekstra over finansloven til netop at tilgodese de kommuner, der blev ekstra ramt af det. (Kort bemærkning). Hüseyin Arac (S): Nu ved vi altså, at forældrene til de forskellige børn har forskellige midler. Nogle er rige, andre er fattigere, og nogle er middelklasse. Jeg vil spørge Det Konservative Folkepartis ordfører: Der er nogle familier, der får delvis friplads, og så er der nogle, der betaler fuld pris. Er der ikke en forskel, når vi sætter forældrebetalingen ned med de 5 pct.? Det næste er, at der er nogle kommuner, der har sat forældrebetalingen op til 33 pct., og så er der nogle, der har sat den ned. Hvordan kan vi undgå, at det rammer de kommuner skævt, som har gjort det godt på børneområdet? Hvordan kan vi undgå det, når de forskellige kommuner får den samme kompensation? (Kort bemærkning).